बीमारी का बहाना बनाते मास्टर जी, मेडिकल सर्टिफिकेट बनाना
पटियाला | शिक्षामहकमे ने सेहत विभाग को एग्जाम टाइम में टीचर्स के मेडिकल सर्टिफिकेट बनाने के काम में विशेष चौकसी बरतने और खास बीमारी में ही मेडिकल सर्टिफिकेट बनाकर देने पर गवर्नमेंट टीचर यूनियन खफा है। डायरेक्टर सेहत विभाग की ओर से जारी पत्र में कहा गया है कि मार्च के महीने में प्लस टू दसवीं की परीक्षाएं हैं, जिन्हें सही ढंग से चलाने के लिए अध्यापकों की ड्यूटियां लगी हैं। अक्सर देखा गया है कि परीक्षाओं में ड्यूटी देने से बचने के लिए टीचर मेडिकल लीव का सहारा लेते हैं। ऐसे में हिदायत है कि सभी सेहत संस्थाओं के सेहत अधिकारी बोर्ड परीक्षाओं में तैनात कर्मचारियों को मेडिकल सर्टिफिकेट सिर्फ खास बीमारी या खास हालातों में ही जारी किया जाए। मेडिकल बनाया भी जाता है, तो उस खास बीमारी का उल्लेख भी किया जाए।
इधर गवर्नमेंट टीचर यूनियन के जिला प्रधान रणजीत सिंह मान ने कहा कि यह साबित करता है कि विभाग को अपने ही टीचर्स पर भरोसा नहीं है। उनकी जत्थेबंदी मानती है कि अगर टीचर्स पर यकीन ही नहीं है तो हमसे एग्जाम क्यों करवाए जा रहे है। शिक्षा विभाग को निजी टीचर हॉयर करके यह एग्जाम ले लेने चाहिए।
क्यों लिया गया फैसला
अक्सरअध्यापक एग्जाम ड्यूटी कटवाने के लिए राजनीतिक अप्रोच लड़ाते हैं। अगर सिफारिश चले तो मेडिकल बनवाने की कोशिश करते हैं। इससे एग्जाम ड्यूटी में छूट मिल जाती है, इन निर्देशों से साफ है कि अब एग्जाम ड्यूटी में बीमारी का बहाना बनाकर छुट्टी लेना आसान नहीं होगा।
hin_Deva hin_Deva hin_Deva hin_Deva hin_Deva